钦定古今图书集成/明伦汇编/氏族典/第334卷 > 刘文晔
## 钦定古今图书集成/明伦汇编/氏族典/第334卷 > 刘文晔

按《魏书刘休宾传》：“休宾子文晔，有志尚，综览群书。太
和中，坐从兄闻慰南叛，与二弟文颢、季友被徙北边，
高祖特听还代。高祖曾幸方山，文晔求见申宣，久屈，
赐爵都昌子，拜协律郎中，改授羽林监。延昌中卒，谥
曰贞，子元袭。文颢性仁孝笃厚，徐州安丰王府骑兵
参军。季友，南青州左军府录事参军。闻慰博识有才”
思至延兴中南叛。